שיחה:חנוך דאום

message: אני יודע שהערך הוא קצר מאוד, אך לכ"ע לחנוך דאום מגיע ערך, ואם מישהו רוצה הוא מוזמן להרחיב. 192.115.100.11 10:00, 24 במאי 2007 (IDT)
replies: text: איך ניתן להרחיב אם הערך נעול???

text: נא לשחרר את הערך מנעילה. אין סיבה לנעול אותו סתם.
replies: text: :על כן הוא לא נעול סתם, הוא נעול אחרי שיחזורים חוזרים שהיו. אם את/ה רוצה לבקש את הסרת ההגנה, ניתן לבקש זאת כאן. ניתן לכתוב את ההרחבה בדף השיחה ומישהו יעביר את זה לדף עצמו לאחר שיעבור על זה. בברכה, נטע -  שיחה 13:59, 2 באוקטובר 2007 (IST)
thread_title: הגנה על הערך 

message: ל: "מרקע דתי לאומי". מי שכותב בספר שהוא מחלל שבת אינו עומד בהגדרה של דתי. נרו יאיר 15:59, 21 באוקטובר 2007 (IST)
replies: text: או שזה עניין של הגדרה עצמית, ולא עניין שויקיפדיה צריכה לדון בו. אדם נבו;שיחה 16:01, 21 באוקטובר 2007 (IST)
replies: text: :א. בויקיפדיה בהחלט משתמשים במושגים כפי שמקובל להשתמש בהם בחברה הישראלית. כך למשל הוכרע ביחס ל"מתנחלים", וזה לא שינה שהם קוראים לעצמם "מתיישבים", וכך גם הוכרע שזה שמישהו קורא לעצמו "פעיל זכויות אדם" עוד לא הופך אותו לכזה. ב. אני לא בטוח שהוא חושב שהוא דתי, תקנו אותי אם אני טועה. נרו יאיר 23:39, 21 באוקטובר 2007 (IST)

text: : הוא כותב עוד הרבה דברים בספר שלו (טרם סיימתי לקרוא), והדברים הם לא שחור ולבן. עידו • שיחה 16:02, 21 באוקטובר 2007 (IST)
replies: text: ::אנא עדכן אותנו ואת הערך בממצאיך. נרו יאיר 23:39, 21 באוקטובר 2007 (IST)
מתברר שדאום עצמו מכריז בספר "כנראה אינני דתי". אני מתקן כנ"ל. נרו יאיר 10:34, 28 בדצמבר 2007 (IST)

text: אפשר לצטט מביקורת ספרות, הגיוני יותר להסתמך על הספר עצמו. ראשית, המשפט שציטטת הוא חלקי. הטקסט המלא, המופיע בעמ' 132 בספר, הוא "אינני חוזר בשאלה. אינני חילוני. כנראה גם אינני דתי. אינני דבר מלבד עצמי". שינית את הטקסט ל"מרקע דתי לאומי". משפט כזה מוביל בהכרח למסקנה כי דאום הוא חילוני חוזר בשאלה. והרי, כפי שהראיתי, הוא אינו רואה את עצמו ככזה. אבל למה להסתמך על מה שנאמר במפורש, אם עדיף להסתמך על ציטוט חלקי שממילא מנוסח בנוסח ספקני, תוך שימוש במילה "כנראה"?

text: בספר יש לא מעט אמירות נוספות שמעידות על תחושות הזהות של דאום. הנה כמה מהן:

text: "איני יכול לנטוש ולהינתק מן השורשים הללו, אף שהם גידלו ענפי פרא, גם אם זה מסבך במקצת את ההגדרות המסורתיות של דתי וחילוני. אני אוהב וכנראה חייב, רגשית, להיות חלק מהקהילה הדתית, אותה אני אוהב, ואתה דרכה המוסרית והחינוכית אני מכיר ומוקיר, גם אם לא מסכים עם שלל פרטיה. אני חש כי זוהי משפחתי, והכיפה שעל ראשי היא חלק מזהותי התרבותית, חלק חשוב ועמוק, חלק עליו איני רוצה לוותר" (עמ' 165)

text: "אם ארצה ואם לאו, אני בנו של רב רמת הגולן, בן המגזר הדתי" (עמ' 169)

text: "האם חייב אדם להשתייך, להיות חלק מחברה, חלק ממשפחה? הייתי מוכן לאמץ בחדווה תובנה פוסט-מודרנית שהייתה משחררת אותי מכך, אבל איני מוצא: קיבוצניק יישאר קיבוצניק, חרדי יישאר חרדי ודתי-לאומי יוותר דתי-לאומי עד אחרית ימיו" (עמ' 118).

text: חבל שאינך מפיק לקחים. עידו • שיחה 17:37, 29 בדצמבר 2007 (IST)
replies: text: ::עידו, לא תוכל לומר שלא המתנתי למידע ברור ממי שקרא את הספר (ובפרט לך). עם זאת, זו לא סיבה להשאיר טעות בערך. ההגדרה "מרקע דתי לאומי" אינה מובילה בהכרח למסקנה שכתבת. המשפט המצוטט, גם בגרסה המלאה שהבאת, מבהיר שלא ניתן לומר על דאום שהוא דתי, שהרי הוא עצמו מסתפק בכך. איך אנחנו יכולים לומר זאת? שאר הציטוטים שהבאת אינם רלוונטיים. הרי אין ויכוח מי היה אביו. הוא חש חלק מהקהילה הדתית, אבל מסתפק אם הוא דתי. דתי לאומי לדעתו יישאר כזה עד סוף ימיו באותה מידה שקיבוצניק יישאר כזה, אבל לא ייתכן שנכתוב כאן "קיבוצניק" ביחס למישהו שעזב לפני שנים את קיבוצו. נכון? ייתכן שצריך במקרה שלו לא להתייחס כלל לזהותו החברתית, כי הוא עצמו לא בטוח בה. הטענה "דתי לאומי" - פשוט לא נכונה. נרו יאיר 19:35, 29 בדצמבר 2007 (IST)
replies: text: :::וכי במה אנו עוסקים, אם לא בזהותו? דאום רואה עצמו חלק מהמגזר הדתי-לאומי, ולכןכך יש להשאירו פה, אפילו אם יש איזה חצי משפט בביקורת ספרות להיתלות בו. אין בכוונתי לכלות את זמני בוויכוח הזה. אם אתה טוען שדאום אינו דתי לאומי, הבא הוכחה שכך הוא סבור, אל תביא פרשנות. עידו • שיחה 19:59, 29 בדצמבר 2007 (IST)
replies: text: ::::איני רואה כיצד אתה מגיב לטענותיי. אכן, אנו עוסקים בזהותו, והוא עצמו מכריז (לא בביקורת ספרות, אתה עצמך ציטטת מהספר) כי היא מסובכת, ושכנראה אינו דתי לאומי. בניגוד לדבריך - הוא עצמו לא טוען שהוא חלק מהמגזר, אלא שיש לו זיקה, זה "חלק מזהותי התרבותית" שהוא לא רוצה לוותר עליו, אבל "כנראה אינו דתי לאומי" אלא הוא עצמו. כל זה מצטרף לטענתי לעיל שבוויקיפדיה בכלל מתחשבים במה שחושבת החברה ולא נשוא הערך (הבאתי דוגמאות לעיל, לא ברור לי מה אתה משיב). במקרה הזה גם נשוא הערך אינו טוען דברים ברורים אחרת.
replies: text: ::::לכן אדרבה, כדי לטעון משהו באנציקלופדיה אתה צריך להוכיח דברים למעלה מספק סביר, לא להפך. לאור זאת, על סמך מה אנו מכריזים באופן חד וחלק שהוא דתי לאומי? למה לא להסתפק בעובדות (הרקע שלו, מקום צמיחתו), או לכל הפחות להשמיט את התיוג כלל? נרו יאיר 09:10, 30 בדצמבר 2007 (IST)

text: :נרו יאיר, אני מבין את קנאותך לאמת, אבל היא אינה מסייעת במיוחד לקורא. אם העובדות הכתובות בערך נכונות, אז הנח להגדרות. תכבד את צנעת הפרט שלו ושל משפחתו שעוד נותר ואל תתעסק בקטלוגים והגדרות. גם זה חלק מהאמונה הדתית - מה טובו אוהליך יעקב משכנותיך ישראל. יעקב 18:04, 29 בדצמבר 2007 (IST)
replies: text: ::קנאות לאמת? כמו כל מי שרוצה שבוויקיפדיה יהיו פרטים מדויקים. את שאר דבריך אני לא בטוח שהבנתי. אם הבנתי - אתה דווקא תומך בהצעתי להוריד במקרה זה לגמרי את התיוג שלו. האם מקובל עליכם? נרו יאיר 19:35, 29 בדצמבר 2007 (IST)
אני מתקשה להבין את הבעיה. כתוב שהאדון דאום מגיע מרקע דתי-לאומי, זה לא אומר שהוא בעצמו דתי-לאומי, אלא שזו הסביבה בה הוא גדל (ונמצא עד היום?). סתם עומר • שיחה •  גם אני רוצה לקדם מיזם  19:38, 29 בדצמבר 2007 (IST)

text: הבנתי. אולי שגדל בתוך הציבור הדתי לאומי. יעקב 19:42, 29 בדצמבר 2007 (IST)
אני מסכים עם דברי נ"י. יש להעדיף הגדרות מקובלות על "זכות ההגדרה העצמית"; אין למסור מידע לא מדויק רק משום שנשוא הערך היה מעדיף שנעשה זאת (זה בכלל לא שיקול). עוזי ו. 11:52, 30 בדצמבר 2007 (IST)
replies: text: :עוזי, תודה. אבל במקרה הזה המצב עוד יותר ברור: הוא עצמו אומר שכנראה אינו דתי! לא נוכל אפילו לומר שהוא סבור שהוא דתי לאומי, כי הוא לא סבור כך! נרו יאיר 12:00, 30 בדצמבר 2007 (IST)

text: רקע דתי לאומי יהיה הדבר הנכון ביותר.אי אפשר להגיד עליו שהוא דתי אם הוא מחלל שבת והוא בעצמו מודה שהוא לא דתי.מסקנות שהקורא יגיע אליהם ולא כתובות בטקסט זה כבר לא אחריותנו.קורא גם יכול להגיע לאלפי מסקנות מוטעות.מה שבטוח דתי לאומי הוא לא.לכן זה יהיה טעות לרשום דבר כזה.132.72.151.98 11:56, 30 בדצמבר 2007 (IST)
replies: text: :חנוך דאום הוא עיתונאי - לא רב, לא משגיח כשרות, לא ממנהיגי הציונות הדתית - עיתונאי. העיסוק בשיוכו הדתי הוא מעשה שזר לא יבין. הכללת שיוכו הדתי במשפט הפתיחה של הערך, כאילו זה המאפיין החשוב ביותר שלו, היא טעות. במקרה שלפנינו אין כלל צורך לציין שהוא "מרקע דתי לאומי" - הרי כל מי שקורא את הערך מבין זאת מתיאור אביו וצעירותו. באשר ליחסיו הנוכחיים עם הדת, מצאתי לנכון לצטט את דבריו שהובאו לעיל, ולטעמי די בכך. דוד שי 21:29, 30 בדצמבר 2007 (IST)
replies: text: ::אני לא זוכר מי אמר, אבל עכשיו נזכרתי בזה: "אני יכול לומר שיש דתי אחד שירה בראש הממשלה, ואף אחד לא יניד עפעף. אבל אם אומר שאני מכיר דתי אחד שנוסע בשבת, מיד יגידו לי, 'אה, הוא לא באמת דתי'."
replies: text: :::מה לעשות, דתי הוא מושג חברתי, לא הלכתי או מוסרי. החלטתו של דוד מקובלת עליי. נרו יאיר 21:45, 30 בדצמבר 2007 (IST)
replies: text: ::::ולי נראה שדווקא עדיף עם המילים "מרקע דתי לאומי", כספתח למה שייכתב אח"כ, וכמו שאמרתי המילים האלה לא אומרות כלום על אמונתו, אלא על הסביבה ממנה הוא מגיע. בכל מקרה, הוספת הציטוט בהחלט תורמת להבנת הקורא. סתם עומר • שיחה •  גם אני רוצה לקדם מיזם  22:43, 30 בדצמבר 2007 (IST)
replies: text: :::::ומדוע חשוב לציין את הסביבה ממנה הגיע במשפט הראשון בערך? האם על אלף חילונים נכתוב "מרקע חילוני" במשפט הפתיחה?  האם אברהם הלוי פרנקל הוא מתמטיקאי מרקע דתי? ומדוע לא די בהבנת הסביבה מתוך קריאת הערך? המילים "מרקע דתי לאומי" מיותרות מאוד. חוץ מזה, אינו סופר. סופר, בוויקיפדיה, הוא מי שכותב סיפורת, וספריו של דאום הם ספרים תיעודיים, ולא סיפורת. דוד שי 23:09, 30 בדצמבר 2007 (IST)
replies: text: ::::::בקשר לתואר סופר, קיבלתי. הסיבה שאין מה לציין את המתמטקאי הדתי היא שהרקע שלו לא השפיע על עבודתו (לא שאתנגד להוספת המילים האלה גם שם), בגלל שהאדון דאום הוא פובליציסט שכותב מנקודת מבט אישית זה כן משפיע על כתיבתו. הסיבה שלא נציין "מרקע חילוני", כי זו ברירת המחדל, כך נראה לי. סתם עומר • שיחה •  גם אני רוצה לקדם מיזם  09:55, 31 בדצמבר 2007 (IST)
replies: text: :::::::אין תגובה? אז לשנות? סתם עומר • שיחה •  גם אני רוצה לקדם מיזם  17:41, 31 בדצמבר 2007 (IST)

text: :::::אני נוטה להסכים עם דוד. הצירוף "מרקע דתי" מעורפל במידה כזו שהוא כמעט חסר-משמעות, וכל קורא שימשיך ויקרא את המשפט הבא יבין ממילא שמדובר במי שגדל בבית דתי. אביעד המקורי • שיחה • בואו להתפעל 17:58, 31 בדצמבר 2007 (IST)

text: :::::טוב. סתם עומר • שיחה •  גם אני רוצה לקדם מיזם  18:49, 31 בדצמבר 2007 (IST)
thread_title:  כמדומני שלאור הכתוב בערך יש לשנות 

message: מי יודע האם זה נכון גאלוס - שיחה 13:34, 16 באוקטובר 2008 (IST)
replies: text: אם אני זוכר נכון מימי כגבאי בישיבת מעלות - זה נכון. ‏עמיחי 21:31, 16 באוקטובר 2008 (IST)
thread_title:  אלמוני הוסיף לשמו את "משה" 

message: לטעמי המקום שניתן בערך להתבטאות של דאום על טרנסג'נדרים חורג מכל פרופורציה. דאום מתבטא בכתיבתו בנושאים רבים מאוד, ולא פעם מרגיז אנשים ומגזרים מגוונים. יחסיו של דאום עם המגזר שהוא בא ממנו ושהוא במידה רבה חלק ממנו, למשל, מרכזיים הרבה יותר בהבנת דמותו. דומה שההתעסקות המופרזת של הערך - שלא לומר הצליבה של דאום - דווקא בדבר הזה שבו חרג דאום מהתקינת הפוליטית כמו מוכיחה את הטענה על אינקוויזיציה להט"בית שרודפת כל מי שמתבטא שלא על פי רוחה. צור ארליך - שיחה 23:05, 9 במאי 2012 (IDT)
replies: text: לגמרי. יהודי מהשומרון - שיחה 09:46, 10 באוגוסט 2020 (IDT)
thread_title:  עניין הטרנסג'נדרים מנופח פה 

message: נחמד לראות תמונה שלו כשהיה נער צעיר, אבל באמת ראוי שתופיע תמונה מעודכנת. אני חושבת שעדיף "אין תמונה" מתמונה זאת חנה Hanay • שיחה • מיזם אוניברסיטת חיפה יצא לדרך 11:07, 19 ביוני 2012 (IDT)
replies: text: אני מסכים. לחנוך מודל 1992 עוד לא היתה חשיבות אנציקלופדית. ליאור पॣ • כ"ט בסיוון ה'תשע"ב • 11:11, 19 ביוני 2012 (IDT)
replies: text: :גם אני. אולי אחרי שתהיה תמונה עדכנית אפשר יהיה להחזיר. עידו • שיחה 17:20, 19 ביוני 2012 (IDT)
thread_title:  תמונה בערך 

message: לטעמי, אדם מוכר ובעל השפעה כחנוך דאום, ראוי לערך מעט יותר מפורט מכך. אני סבור שיש מקום להוסיף פסקה שלמה על זהותו הדתית, במקום המשפט הבודד שהוקדש לנושא. בנוסף, חשוב לאין ערוך להוסיף תמונה לערך. יש מספר תמונות שלו ברשת שאוכל להוסיף לערך, אך אינני יודע לעומק את סוגיית זכויות היוצרים בתחום. אשמח לדעת אם ניתן להוסיף תמונה רשמית שמתלווה לפרסומי הופעותיו, או להוסיף תמונה מדף הפייסבוק שלו. כמו כן, יש להוסיף מידע על הופעותיו, שלא מוזכרות כלל, אשר החלו לאחרונה. אנסה לעשות כמיטב יכולתי, אך דרוש שיתוף פעולה בין העורכים בנוגע לערך, שמוכרח להיות מעט מושקע יותר, לטעמי. CNR - שיחה 11:15, 15 במאי 2015 (IDT)
replies: text: אתה מוזמן להרחיב את הערך. אם יש לך מקורות שמתייחסים לזהותו הדתית כפי שהוא מגדיר אותה, אתה יכול להרחיב את הנושא לפיהם. ויקיפדיה היא לא לוח הופעות, לכן לא מציינים תאריכים של הופעות וכדומה, אם זו הייתה הכוונה. אם הכוונה לסדרת הופעות חדשה- אתה יכול גם כן להוסיף. תמונה: לא ניתן להוסיף תמונה שלקוחה מאתר אינטרנט או מהפייסבוק בגלל זכויות יוצרים. אם יש לך תמונה שצילמת בעצמך, אתה יכול להוסיף. אם נשוא הערך מעוניין להשתמש באחת מהתמונות שלו, צריך למלא את ההצהרה ולשלוח לכתובת שמצוינת שם. אדם מה - שיחה 20:34, 15 במאי 2015 (IDT)
replies: text: :אני מצטרף לאדם מה. גילגמש • שיחה 20:37, 15 במאי 2015 (IDT)
thread_title:  שיפוץ הערך בדחיפות! 

message: יש בקישור הבא מידע ביוגרפי על חייו. http://www.add-ca.com/TalentProfile.aspx?TalentId=424 ממליץ להטמיע בערך. אסף (Sokuya) - שיחה 00:09, 9 באוקטובר 2016 (IDT)
replies: text: כעת אני שם לב שרוב המידע בערך לקוח משם. אסף (Sokuya) - שיחה 00:13, 9 באוקטובר 2016 (IDT)
thread_title: חנוך דאום באתר הסוכנות שלו 

message: יש לחנוך דאום אך מאומץ ואישתו של אחיו המאומץ חולה קשה במחלת הסרטן יש להיתפלל!!}} 2A01:6500:A040:D6FF:E1A8:7245:16E4:BDA1 20:00, 16 בפברואר 2019 (IST)
thread_title:  משוב מ-16 בפברואר 2019